**ΕΛΛΗΝΙΚΗ ΔΗΜΟΚΡΑΤΙΑ Ιθάκη, 03/03/2022**

**ΠΕΡΙΦΕΡΕΙΑ ΙΟΝΙΩΝ ΝΗΣΩΝ Αρ.Πρωτ:809**

**ΝΟΜΟΣ ΚΕΦΑΛΛΗΝΙΑΣ**

**ΔΗΜΟΣ ΙΘΑΚΗΣ**

**ΣΠ.ΡΑΖΟΥ 138**

**ΤΗΛ.:2674023920**

 **ΠΕΡΙΛΗΨΗ ΔΙΑΚΗΡΥΞΗΣ**

 **ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΕΚΜΙΣΘΩΣΗΣ ΑΚΙΝΗΤΟΥ**

 **Ο Δήμαρχος Ιθάκης** προκηρύσσει δημοπρασία για την **εκμίσθωση δύο διαμερισμάτων (Α4 και Γ5) ιδιοκτησίας του Κληροδοτήματος Εξωγής Δημητρίου Γερ. Μαυροκεφάλου, τα οποία βρίσκονται στον 1ο και στον 3ο όροφο πολυκατοικίας επί της οδού Λευκωσίας 25, Κάτω Πατήσια του Δήμου Αθηναίων στην Αθήνα**. Η εκμίσθωση θα γίνει για χρονική διάρκεια τριών (3) ετών από την υπογραφή της σύμβασης.

 Οι όροι της διακήρυξης της δημοπρασίας καταρτίστηκαν με την αρ.13/2022 απόφαση της Οικονομικής Επιτροπής. **Η δημοπρασία είναι πλειοδοτική, φανερή** και θα διεξαχθεί σύμφωνα με τις διατάξεις του άρθρ.24 του Ν.4182/2013 (ΦΕΚ 1852/τ.Α/10-9-2013) «Κώδικας Κοινωφελών Περιουσιών, Σχολάζουσων Κληρονομίων και λοιπές διατάξεις» **την Πέμπτη 31 Μαρτίου 2022** και ώρα 10.00, στο Δημοτικό Κατάστημα στη διεύθυνση Σπύρου Ράζου 138 στο Βαθύ ενώπιον της Διαχειριστικής Επιτροπής του κληροδοτήματος που είναι η Οικονομική Επιτροπή του Δήμου Ιθάκης και η οποία θα συντάξει το πρακτικό της δημοπρασίας.

**Το ελάχιστο όριο προσφοράς ορίζεται στα διακόσια είκοσι (220,00) ευρώ μηνιαίως και η εγγύηση συμμετοχής στη δημοπρασία ορίζεται στο ποσό των διακοσίων εξήντα τεσσάρων (264,00) ευρώ για κάθε διαμέρισμα.**

**Ο τελευταίος πλειοδότης υποχρεούται** να παρουσιάσει **αξιόχρεο εγγυητή**, ο οποίος θα υπογράψει τα πρακτικά της δημοπρασίας και θα ευθύνεται εξ ολοκλήρου με αυτόν για την εκπλήρωση των όρων της σύμβασης εκμίσθωσης.

Τα έξοδα δημοσίευσης βαρύνουν τον τελευταίο πλειοδότη. Πληροφορίες και αντίγραφα της διακήρυξης της δημοπρασίας παρέχονται τις εργάσιμες ημέρες από το γραφείο Εσόδων του Δημοτικού καταστήματος του Δήμου Ιθάκης στη διεύθυνση Πλατεία Εθνικής Αντίστασης στο Βαθύ.

 **Ο ΔΗΜΑΡΧΟΣ**

 **ΔΙΟΝΥΣΙΟΣ ΓΕΡ. ΣΤΑΝΙΤΣΑΣ**

**Να δημοσιευτεί την 04/03/2022**

1. **Στη ψηφιακή υπηρεσία δημόσιας περιουσίας και εθνικών κληροδοτημάτων του Υπουργείου Οικονομικών**
2. **Στη ΔΙΑΥΓΕΙΑ**
3. **Στην ιστοσελίδα του Δήμου Ιθάκης**
4. **Σε μία ημερήσια εφημερίδα του Νομού Κεφαλληνίας**
5. **Να τοιχοκολληθεί σε όλα τα Δημοτικά Καταστήματα**